Diari Oficial de la Generalitat Valenciana


Sumari del DOGV 8979, del 21-12-2020 (2020/10437)

RESOLUCIÓ de 14 de desembre de 2020, de la Conselleria d'Educació, Cultura i Esport, per la qual es complementen els annexos de la resolució de la Conselleria d'Educació, Cultura i Esport per la qual es resolen els expedients de sol·licitud d'accés al règim de concerts, modificació i/o pròrroga dels concerts educatius a la Comunitat Valenciana durant el mes de gener de 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8979

Data del DOGV
:   21-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10640


Data del document
:   14-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 14 de desembre de 2020, de la Conselleria d'Educació, Cultura i Esport, per la qual es complementen els annexos de la resolució de la Conselleria d'Educació, Cultura i Esport per la qual es resolen els expedients de sol·licitud d'accés al règim de concerts, modificació i/o pròrroga dels concerts educatius a la Comunitat Valenciana durant el mes de gener de 2020. [2020/10510]  
  
La Resolució de 31 de juliol de 2020, de la Conselleria d'Educació, Cultura i Esport, resol els expedients de sol·licitud d'accés al règim de concerts, modificació i/o pròrroga dels concerts educatius en la Comunitat Valenciana durant el mes de gener de 2020.  
En aquesta resolució s'informava que l'acte podria ser recorregut potestativament en reposició davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a acollir-se al règim de concerts educatius, els centres privats hauran de complir els requisits mínims que s'establisquen en desenvolupament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
Així mateix l'article 16 del Reial decret 2377/1985, de 18 de desembre, estableix que pel concert educatiu el titular del centre s'obliga a tindre en funcionament el nombre total d'unitats escolars corresponent al nivell o nivells d'ensenyament objecte del concert.  
Per tot el que s'ha exposat, i de conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; i altres normes i resolucions anteriorment citades.  
Vista la proposta del director general de Centres Docents, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i dins dels límits establits per l'Acord del Consell de 17 de juliol de 2020, resolc:  
  
  
Primer  
Donar publicitat a la modificació produïda a la Resolució de 31 de juliol de 2020, de la Conselleria d'Educació, Cultura i Esport, en virtut de la resolució estimatòria parcial de data 6 d'octubre de 2020 del conseller d'Educació, Cultura i Esport per la qual es resol el recurs de reposició del centre privat Juan Comenius de València, amb codi 45113140, quedant modificada com segueix: respecte del concert amb caràcter provisional per al curs 2020-2021, una unitat d'educació especial/autistes i set unitats d'educació especial/plurideficients.  
  
  
Segon  
Donar publicitat a l'extinció del concert educatiu del centre privat Centro de Formación de la Profesión de Panadería y Pastelería de València, amb codi 07300495, mitjançant Resolució del conseller d'Educació, Cultura i Esport de data 7 de desembre de 2020, per l'incompliment de la titularitat del centre de no continuar amb el funcionament de les unitats concertades del cicle de grau mitjà de Formació Professional de Forn, Rebosteria i Confiteria, amb data d'efectes des de l'inici del curs acadèmic 2020-2021, quedant extingides les obligacions econòmiques de l'Administració respecte d'aquest concert.  
  
Les dades corresponents als centres i ensenyaments continguts en la present resolució s'inscriuran en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
  
València, 14 de desembre de 2020.- El conseller d'Educació, Cultura i Esport: Vicent Marzà i Ibáñez.